— 306 — 



Mossernes Frodighed som Regel findes større end mod andre Ver- 

 denshjørner. 



Endnu en Omstændighed, som kan bidrage til Forklaring af 

 bakkede Heders lidt større Rigdom paa Mosser, bør nævnes. Lige- 

 som Krattene, Resterne af Skovvegetationen, især findes paa Bakke- 

 heder, saaledes kan det ogsaa antages, at den rigeligere Forekomst 

 af mere udprægede Skovmosser, som Hylocomium splendens og især 

 Hylocomium triquetrum, for en Del skyldes tidligere Tiders Skov- 

 bevoksninger. 



Paa de mere eller mindre jævne Flader, hvor Buskvegetationen 

 ikke naar samme Højde som i det kuperede Terræn, træder Mos- 

 vegetationen tilbage; navnlig gælder dette Steder, hvor Calluna er 

 lav og staar spredt, hvor Heden derfor er mere aaben, eller hvor 

 Empetrum nigrum, og Arctostaplvylos uva ur si breder sig paa dens 

 Bekostning. Thi disse Buske giver ikke noget Ly for nogen Bund- 

 vegetation af Mosser, især ikke, naar de vokser ganske fladt og 

 espaliermæssig hen over Jorden. Mellem deres Grene samler sig i 

 langt større Mængde forskellige Busklaver, der behøver mere Lys 

 end Mosserne, og som taaler en større Grad af Tørhed. Kun for- 

 holdsvis faa Mosser findes i dette Mylr af Cladonia-Arïev og Corni- 

 cularia aculeata; de haardføre Arter, som Hypnum cupressiforme 

 var. ericetorum, Dicranum scoparium og spurium, er tilstede i stort 

 Antal. Paa de store Flader i Jylland er det meget ofte Tilfældet, 

 at Mosvegetationen ej alene er yderst fattig paa Arter, men tillige 

 overmaade kummerlig udviklet. Men iøvrigt kan der gøre sig saa- 

 danne Forskelligheder gældende mellem flade Heders Mosvegetation, 

 at det bliver lidt vanskeligt at sige noget alment derom. Bemærkes 

 maa det, at de talrige Indgreb i Heden fra Menneskets Side kan 

 forrykke de naturlige Forhold betydeligt. Lyngplukning, Lynghugst, 

 Skrælning, Afbrænding, Mossamlen m. m. ændrer selvfølgelig den 

 oprindelige Tilstand for lange Tider, og man maa ved Betragt- 

 ningen af Hedens Vegetation altid være varsom med at drage Slut- 

 ninger i forskellig Retning, fordi Benyttelsen af Heden i Virkelig- 

 heden griber stærkt ind i dens følgende Udvikling. 



Foruden de tidligere opregnede Mosser, der almindeligvis danner 

 Hedens Mosflora, maa nævnes Leucobryum glaucum, Schp. ; den fore- 

 kommer baade paa flade Heder og paa Bakkeheder, selv højst oppe, 

 og er hyppig, men ofte skjult af Buskvegetationen og derfor mindre 

 fremtrædende. Dens Forekomst vurderes bedst paa nylig brændt 

 Hede, saa meget des lettere som dens fugtige og kompakte Tuer 



